เรียน คุณ ดิฉัน อายุ 24 ปี มีภาวะอาการประเดือนมาไม่ปกติ ขอย้อนเล่าถึงประวัติการเป็นประจำเดือนก่อนนะคะ (ช่วง ส.ค. - ต.ค. 2019 ประจำเดือนมาทุกเดือนและจะมาประมาณวันที่ 11 บวกลบไม่เกิน 3 วัน) ซึ่งประจำเดือนมาวันสุดท้าย วันที่ 17 ต.ค. 2019 หลังจากนั้นประจำเดือนก็ไม่มา มาอีกทีคือ เดือน ธ.ค. วันที่ 10 ธ.ค. 2019 และหยุดในวันที่ 15 ธ.ค. 2019) จนปัจจุบันตอนนี้คือ วันที่ 23 ม.ค. 2020 ประจำเดือนก็ยังไม่มาเลยค่ะ (มีอาการปวดหน่วงลงล่างคล้ายๆคนอั้นฉี่ตลอดเวลา) ซึ่งดิฉันยังไม่แน่ใจสาเหตุที่เกิด จึงอยากรบกวนคุณช่วยให้คำแนะนำด้วยค่ะ ว่าเกิด จากสาเหตุใดได้บ้าง และมีวิธีการรักษาอย่างไร ควรจะเข้าไปพบแพทย์หรือไม่ หมายเหตุ 1: ดิฉันเคยทำการอัลตราซาวน์ตอนเรียนมหาวิทยาลัย คุณแจ้งว่า ดิฉันมีภาวะอาการเยื่อบุมดลูกเจริญผิดที่ แต่ไม่เป็นอันตราย << ตรงนี้จึงไม่ได้ทำการรักษาอะไรเพิ่มเติมค่ะ เลยอยากทราบว่า ภาวะนี้ อาจจะเป็นสาเหตุที่ส่งผลทำให้ประเดือนมาไม่ปกติหรือเปล่าคะ หมายเหตุ 2: สาเหตุที่ได้รับการอัลตราซาวน์เนื่องจาก ดิฉันมีภาวะขนขึ้นเยอะ มีหนวดที่ใบหน้าเหมือนผู้ชาย มีขนขาเยอะ แต่ผมร่วง หมายเหตุ 3: ดิฉันยังไม่เคยมีเพศสัมพันธ์ค่ะ รบกวนคุณช่วยให้คำแนะนำด้วยค่ะ ขอบมากค่ะ
สวัสดีค่ะ ประจำเดือนมาไม่สม่ำเสมออาจเกิดจาก-มีถุงน้ำหลายใบในรังไข่ ภาวะนี้อาจทำให้มีอาการขนขึ้นเยอะ มีหนวดที่ใบหน้าเหมือนผู้ชาย มีขนขาเยอะ ดังที่กล่าวมาได้ค่ะ-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติเยื่อบุโพรงมดลูกเจริญผิดที่ก็เป็นอีกสาเหตุหนึ่งที่ทำให้มีเลือดออกจากช่องคลอดผิดปกติได้เช่นกันแนะนำกลับไปพบสูตินรีแพทย์เพื่อตรวจอาการตอนนี้อีกครั้งว่าอะไรน่าจะเป็นสาเหตุของการที่ประจำเดือนมาไม่สมำ่เสมอการดูแลตัวเองเบื้องต้น ให้จดวันที่มีประจำเดือนไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง